da da en da de de fr en da sv da da da sv da da da en sv da id da da de en da da da sv da da de es da da da da da da da da da da en da fr da de da nl da da da en da en
Statens Legatbolig i Paris | Danske Filminstruktører
Der indkaldes hermed til ansøgninger for ophold i Statens legatbolig i Paris for en begrænset periode af 2021.
Statens legatbolig i Paris administreres af en stiftelse med navn efter boligens givere, Ludvig Preetzmann-Aggerholm og Hustru. Stiftelsens formål er at give danske kunstnere og forskere mulighed for et ophold i Paris.
Ansøgere, hvis projekt har en konkret tilknytning til Paris og/eller Frankrig, vil blive prioriteret.
På grund af aflysninger i år forårsaget af coronakrisen, vil en del af dette års pladser blive rykket til 2021. Derudover skal Legatboligen renoveres i begyndelsen af næste år, så der vil blive færre pladser end sædvanligt. Ansøgere kan derfor kun søge i perioden august, september, november og december 2021.
Lejligheden ligger på 2. sal i et restaureret og lyst ”hotel particulier” i 3, rue de la Perle – midt i Marais-kvarteret.
Den er i to etager (dvs. ikke handicapvenlig) og indeholder opholdsstue, sovealkove, badeværelse og køkken. Lejligheden er fuldt møbleret og udstyret til 2 personer. Huslejen er 1150 Euro pr. måned inkl. varme, lys, telefon- og internetabonnement (retten til prisjustering forbeholdes).
For at tilgodese flest mulige ansøgere tildeles ophold som regel kun for én måned.
Ansøgninger om ophold i legatboligen i 2021 bedes indsendt senest tirsdag den 1. december 2020. Læs mere og find ansøgningsskema her.
Tildeling af legatboligen forventes afgjort primo januar 2021. Besked om tildeling/afslag vil blive sendt pr. e-mail til samtlige ansøgere.
https://www.googletagmanager.com/ns.html?id=GTM-KTD53S2" height="0" width="0" style="display:none;visibility:hidden">
T: +45 3333 0888
Danske filminstruktører er en interesseorganisation, som forhandler kontrakter, rettigheder og vilkår for ca. 500 instruktører af spillefilm, tv-produktioner, dokumentarfilm og kort- og novellefilm.
Optagelse i foreningen sker ved skriftlig ansøgning.